151. löggjafarþing 2020–2021.

Þingskjal 154 — 153. mál.

Fyrirspurn

til dómsmálaráðherra um setningar og skipanir í embætti
hjá löggæslustofnunum og stofnunum
sem fara með ákæruvald.

Frá Birni Leví Gunnarssyni.

1.	Hversu margir voru settir tímabundið í embætti sem millistjórnendur og yfirmenn hjá löggæslustofnunum og stofnunum sem fara með ákæruvald á tímabilinu 1. janúar 2010 til 31. desember 2019, sbr. 24. gr. laga um réttindi og skyldur starfsmanna ríkisins, nr. 70/1996?

2.	Hversu margir hlutu á sama tímabili skipun í embætti millistjórnenda og yfirmanna hjá þessum stofnunum, sbr. 23. gr. laga um réttindi og skyldur starfsmanna ríkisins?

3.	Hversu oft hlaut sá skipun í embætti sem áður hafði verið settur tímabundið í embættið eftir að staðan var auglýst?

Svör óskast sundurliðuð eftir stofnunum og árum.

Skriflegt svar óskast.